A batalla de Little Bighorn estió una batalla escaicita o 25 de chunio de 1876 mientres as Guerras Indias y en a quala luitoron, d'una man, gurreros amerindios d'as tribus d'os sioux (u lakotas) y cheyennes, mandatos por Toro Posato (Sitting Bull en a historiografía en anglés), Caballo Loco (Crazy Horse) y Chefe Gall (Chief Gall); y, d'atra man, tropas d'o 7º Rechimiento de Caballería de l'Exercito estausunidense, mandatas por o cheneral (encara que nomás yera tenient coronel) George Armstrong Custer. A batalla escaició en o río Little Bighorn, un chicot afluent d'o río Bighorn (que ye afluent d'o río Yellowstone, y o puesto ye hue protechito legalment como Little Bighorn Battlefield National Monument (Molimento Nacional d'o Campo de batalla de Little Bighorn en aragonés).